Žaliūkės
Žaliūkės – Šiaulių miesto pietvakarinės dalies rajonas, esantis 1,5 km nuo miesto centro, išsidėstęs abipus kelio  A12  Ryga–Šiauliai–Tauragė–Kaliningradas . Yra Žaliūkių gatvė. Mažosios Žaliūkės iki šiol išlaikė gatvinio kaimo bruožus. Jų pakraštyje stovintis Žaliūkių vėjo malūnas priklausė Danielių giminei. Dabar jame Aušros muziejus įrengęs malūnininko etnografinę ekspoziciją. Malūnas 2009 m. buvo restauruotas. Prie jo vyksta kasmetinės kalendorinės šventės: Užgavėnės, Joninės, Žolinė.